Dié Ethiopiër glo 160 jaar oud – of ouer‘n Ethiopiër wie se oudste seun al oud genoeg was om vee op te pas toe Italië Ethiopië in 1895 ingeval het, moet volgens wat hy onthou minstens 160 jaar oud wees. Dhaqabo Ebba, wat nou reeds blind is, maar anders as sy oudste seun steeds oor ‘n vol stel tande beskik, kan steeds suikerriet na hartelus kou. Sy oudste seun is al lankal haasbek, en lyk ouer as sy pa. Ebba is van Ethiopië se Oromo-stam, ‘n stam wat al lank deur die Ahmaras oorheers word. Hy onthou al sewe Ethiopiese keisers sedert keiser Johannes IV die Oromo’s by sy ryk ingelyf het. Hy meen omstandighede vir sy mense het darem uiteindelik onder die huidige regering verbeter. Hy woon in ‘n eenvertrekhut van riet en ‘n sinkdak. Hy het ‘n groot nageslag, wat al by agter-agterkleinkinders verbystrek. Hy praat steeds met ‘n sterk stem. Ebba se ouderdom sal, as dit erken kan word, van hom loshande die oudste mens maak, maar hy beskik nie oor ‘n geboortesertifikaat nie, en almal wat sy ouderdom sou kon staaf is lank nie meer in die land van die lewendes nie. Ebbo se verhaal kan hier gelees word.